
            Nr.23/152/2005/2006
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra Cererii formulate de Preşedintele României de reexaminare a Legii pentru aprobarea Ordonanţei de urgenţă a Guvernului nr.74/2005 privind înfiinţarea Autorităţii Naţionale pentru Reglementarea şi Monitorizarea Achiziţiilor Publice.


În raport de obiectul de reglementare şi conţinutul său, legea face parte din categoria legilor ordinare.
PREŞEDINTE,

Dan Ioan Popescu

           Nr.23/152/2005/2006

RAPORT

asupra Cererii formulate de Preşedintele României de reexaminare a Legii pentru aprobarea Ordonanţei de urgenţă a Guvernului nr.74/2005 privind înfiinţarea Autorităţii Naţionale pentru Reglementarea şi 
Monitorizarea Achiziţiilor Publice


În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, urmare a solicitării Preşedintelui României, cu cererea de reexaminare a Legii pentru aprobarea Ordonanţei de urgenţă a Guvernului nr.74/2005 privind înfiinţarea Autorităţii Naţionale pentru Reglementarea şi Monitorizarea Achiziţiilor Publice, trimisă cu adresa nr.P.L.X 383/2005/2006 din 8 martie 2006, înregistrată cu nr.23/152/2005/2006 din 9 martie 2006.



Legea a fost adoptată de Senat în şedinţa din 19 septembrie 2005 şi de Camera Deputaţilor, în calitate de Cameră decizională, în şedinţa din 17 noiembrie 2005 şi a fost trimisă spre promulgare Preşedintelui României.



În conformitate cu dispoziţiile articolului 77 alineatul (2) din Constituţia României, republicată, Preşedintele României a formulat o cerere de reexaminare a Legii pentru aprobarea Ordonanţei de urgenţă a Guvernului nr.74/2005 privind înfiinţarea Autorităţii Naţionale pentru Reglementarea şi Monitorizarea Achiziţiilor Publice, întrucât unele texte sunt formulate defectuos şi pot crea dificultăţi la aplicarea în practică a acestora.



În şedinţa din 2 martie 2006, Senatul a reexaminat Legea pentru aprobarea Ordonanţei Guvernului nr.74/2005 privind înfiinţarea Autorităţii Naţionale pentru Reglementarea şi Monitorizarea Achiziţiilor Publice, ca urmare a solicitării Preşedintelui României, în calitate de primă Cameră sesizată şi a adoptat Legea pentru aprobarea Ordonanţei Guvernului nr.74/2005 privind înfiinţarea Autorităţii Naţionale pentru Reglementarea şi Monitorizarea Achiziţiilor Publice.



Comisia pentru industrii şi servicii a finalizat dezbaterile asupra legii în raport cu solicitările din cererea de reexaminare, în şedinţa din 22 martie 2006.


La lucrări au participat 21 de deputaţi din totalul de 23 de deputaţi membri ai comisiei.

La dezbateri a participat domnul Corneliu Burada – vicepreşedinte al Autorităţii Naţionale pentru Reglementarea şi Monitorizarea Achiziţiilor Publice.



În urma dezbaterilor, membrii comisiei au hotărât, în unanimitate, să se supună plenului Camerei Deputaţilor, spre dezbatere şi adoptare, Legea pentru aprobarea Ordonanţei Guvernului nr.74/2005 privind înfiinţarea Autorităţii Naţionale pentru Reglementarea şi Monitorizarea Achiziţiilor Publice, în forma adoptată de Senat.


Prin obiectul de reglementare şi conţinutul său, proiectul de lege face parte din categoria legilor ordinare.



În conformitate cu prevederile Constituţiei României, republicată, Camera decizională pentru acest proiect de lege este Camera Deputaţilor.

                  PREŞEDINTE,                                            SECRETAR,
               Dan Ioan Popescu                                          Aurelia Vasile
Consilier,

Silvia Vlăsceanu

